Lav et referat af nedenstående tekst:

Tekst:
En helt særlig og ganske spektakulær skyformation viste sig på himlen over Nordjylland onsdag, da kraftige byger trillede hen over landet. I Vadum lige nord for Aalborg og Nørresundby - tæt på Aalborg Lufthavn - var Lisbeth Sørensen vaks med sit kamera og fik taget det imponerende billede her over. Skyformationen hedder en 'gustfront', og den blev dannet, da kold luft fra en byges indre strømmede ud under den og mødte lunere luft på forkanten. Den lune luft blev tvunget til vejrs hen over den fremadstormende køligere og tungere luft, og derved blev der dannet den karakteristiske skystruktur, da den lune lufts fugt kondenserede på forsiden af det mørke og truende indre af bygeskyen. Kigger man op på en gustfront, kan man tydeligt se, hvordan luften nærmest ruller rundt i forkanten af den særlige sky, når den kølige og mørke luft som en kile skyder sig frem. Et gammelt dansk ord for denne type sky er 'dravat', som typisk opstår i forbindelse med meget kraftige regn- og tordenbyger med en udtalt gustfront. Når en dravat passerer skifter vinden oftest retning og den kan være meget stødende , og deraf formentlig navnet 'gustfront'. Gust betyder vindstød på engelsk. Luften over Danmark var særlig ustabil onsdag, hvorved der blev dannet talrige byger hen over landet - nogle af dem endda med kraftigt haglvejr - så flere har sikkert observeret den spektakulære skyformation.

Referat:
Onsdagens byger var både talrige og kraftige, og i forbindelse med flere af dem observerede man den karakteristiske gustfront.